open-index/open-wikipedia-markdown huggingface dataset:
Δομιτία (κόρη του Γναίου Δομίτιου Κορβούλωνα)

Η **Δομιτία**, λατιν. Domitia (άκμασε τον 1ο αι.) από το γένος των Δομιτίων Κορβούλων, ήταν Ρωμαία ευγενής, αδελφή της Δομιτίας Λογγίνας και ανιψιά της Μιλωνίας Καισωνίας.

## Βιογραφία
Ήταν κόρη τού Γναίου Δομιτίου Κορβούλωνα, υπάτου και στρατηγού, και της Κασσίας Λογγίνας, κόρης τού Γαΐου Κασσίου Λογγίνου υπάτου το 30. Μητέρα της Κασσίας Λογγίνας ήταν η Ιουνία Λεπίδα, κόρη της Αιμιλίας Λεπίδας, που με τη σειρά της ήταν κόρη της Ιουλίας της Νεότερης.

Μικρότερη αδελφή της ήταν η Δομιτία Λογγίνα, σύζυγος τού Δομιτιανού Αυτοκράτορα των Ρωμαίων. Η εκ πατρός θεία της ήταν η Μιλωνία Καισωνία, σύζυγος τού Καλιγούλα. Η Δομιτία γεννήθηκε προς τα μέσα τού 1ου αι. Το έτος 63 ο σύζυγός της Βινικιανός ήταν διοικητής στρατού στον Ευφράτη υπό τον πεθερό του. Το 66 ο Βινικιανός και ο πεθερός του αναμείχθηκαν σε μία συνωμοσία για τον εκτοπισμό του Νέρωνα. Όταν αυτή αποκαλύφθηκε, ο Βινικιανός αρνήθηκε να μιλήσει ή να αποδείξει την αθωότητά του στον Αυτοκράτορα και έγινε αυτόχειρας το 67.

Δεν γνωρίζουμε πότε απεβίωσε η Δομιτία.

## Οικογένεια
Ως το 63 είχε παντρευτεί τον Λούκιο Άννιο Βινικιανό, συγκλητικό. Ο ιστορικός Σουητώνιος αναφέρει, ότι η Δομιτία και ο Βινικιανός είχαν έναν γιο.

## Παραπομπές


Κατηγορία:Ρωμαίες γυναίκες
Ιουνία Λεπίδα

H **Ιουνία Λεπίδα**, λατιν. Junia Lepida (π. 18 μ.Χ. - 65) από το γένος των Ιουνίων, ήταν Ρωμαία ευγενής.

## Βιογραφία
Ήταν η δεύτερη κόρη τού Μάρκου Ιουνίου Σιλανού Τορκουάτου υπάτου το 19 και της Αιμιλίας Λεπίδας, κόρης τού Λεύκιου Αιμίλιου Παύλου υπάτου το 1 μ.Χ. Ο πατέρας της ήταν από το γένος των Ιουνίων Σιλάνων, με καταγωγή από την Αρχαία Ρώμη. Μητέρα της Αιμιλίας Λεπίδας ήταν η Ιουλία η Νεότερη (εγγονή τού Αυγούστου) και μητέρα του Λ. Αι. Παύλου ήταν η Κορνηλία (κόρη της Σκριβωνίας, συζύγου του Αυγούστου). Η μεγαλύτερη αδελφή της Ιουνίας Λεπίδας, η Ιουνία Καλβίνα είχε παντρευτεί τον Λεύκιο Βιτέλλιο τον νεότερο, αδελφό του Αυτοκράτορα Βιτέλλιου.

Ο σύζυγός της Γάιος Κάσσιος Λογγίνος (π. 13 π.Χ. - 69 μ.Χ.) είχε αξιοσημείωτο προγονικό πλούτο. Η Ιουνία Λεπίδα ανάθρεψε τον ανιψιό της Λεύκιο Ιούνιο Σιλανό Τορκουάτο τον πρεσβύτερο, όταν ο πατέρας του φονεύθηκε από την Αγγριπίνα τη Νεότερη, μητέρα τού Νέρωνα. Το 66 μ.Χ. τον σύζυγο και τον ανιψιό τής Λεπίδας εξόρισε από τη Ρώμη ο Νέρωνας, διότι είχαν συμμετάσχει στη συνωμοσία τού Γάιου Καλπούρνιου Πίσο. Ο Κάσσιος απελάθηκε στη Σαρδηνία. Η Λεπίδα κατηγορήθηκε από τον Νέρωνα για μαγεία και αιμομιξία με τον ανιψιό της. Η μετέπειτα μοίρα της δεν είναι γνωστή. Ο σύζυγός της είχε πιο πριν χρηματίσει έπαρχος της πόλης της Ρώμης (praefactus urbi Romae) περί το 27 μ.Χ., αντικαταστάτης ύπατος (consul suffectus) το 30 μ.Χ., ανθύπατος (proconsul) της Ασίας το 40 ή 41, απεσταλμένος του Αυγούστου ως αντιπραίτορας στην επαρχία της Συρίας (legatus Augusti pro praetore provinciae Syriae) μεταξύ των ετών π. 45 - 49. Αργότερα αποκαταστάθηκε και ανακαλέστηκε από την εξορία από τον Βεσπασιανό· ο γιος του Αυτοκράτορα, ο Δομιτιανός, νυμφεύτηκε την εγγονή τους Δομιτία Λογγίνα.

## Οικογένεια
Παντρεύτηκε τον Γάιο Κάσσιο Λογγίνο ύπατο το 30 και είχε τέκνα:
* Κασσία Λογγίνα γενν. π. 35, παντρεύτηκε τον Γναίο Δομίτιο Κορβούλωνα στρατηγό. Η κόρη τους:
** Δομιτία Λογγίνα παντρεύτηκε τον Δομιτιανό Αυτοκράτορα των Ρωμαίων.
* Κάσσιος Λέπιδος γενν. π. 55, με άγνωστη σύζυγο είχε τέκνο:
** Κασσία Λεπίδα γενν. π. 80, παντρεύτηκε τον Γάιο Ιούλιο Αλέξανδρο Βερενικιανό γενν. π. 80, ύπατο το 116 και ανθύπατο της Ασίας το 132. Κόρη τους ήταν η Ιουλία Κασσία Αλεξάνδρα.

## Παραπομπές


## Πηγές
* E. Groag, A. Stein, L. Petersen - e.a. (edd.), Prosopographia Imperii Romani saeculi I, II et III, Berlin, 1933

Κατηγορία:Δυναστεία των Ιουλίων και Κλαυδίων
Κόιντος Μάρκιος Βάρεας Σούρας

Ο **Κόιντος Μάρκιος Βάρεας Σούρας**, λατιν. Quintus Marcius Barea Sura (άκμασε τον 1ο αι.) ήταν Ρωμαίος συγκλητικός. Έγινε πεθερός του Τίτου και πάππος του Τραϊανού.

## Βιογραφία
Ήταν γιος τού Κόιντου Μάρκιου Βαρέα Σοράνου υπάτου το έτος 34, από το γένος των Μαρκίων. Αδελφός τού πατέρα του ήταν ο Κόιντος Μάρκιος Βάρεας Σοράνος αντικαταστάτης ύπατος το έτος 52.

Η κόρη του Μαρκία Φουρνίλλα παντρεύτηκε τον Αυτοκράτορα Τίτο, που ήταν χήρος από τον πρώτο του γάμο. Από την άλλη κόρη του Μαρκία έγινε ο πάππος του Τραϊανού.

## Οικογένεια
Νυμφεύτηκε μία γυναίκα αγνώστων στοιχείων και είχε τέκνα:
* Μαρκία Φουρνίλλα, παντρεύτηκε τον Τίτο Αυτοκράτορα των Ρωμαίων.
* Μαρκία π.29-πριν το 100, παντρεύτηκε τον Μάρκο Ούλπιο Τραϊανό συγκλητικό στη Ρώμη. Γιος τους ήταν ο:
** Τραϊανός 53-117, Ρωμαίος Αυτοκράτορας.

## Γενεαλογία

## Πηγές
* Levick, Barbara (2005). Vespasian. Oxoford: Routledge. p.&nbsp;23. ISBN 978-0-415-33866-0.

## Παραπομπές


Κατηγορία:Ρωμαίοι πολιτικοί
METRO Foods Trading

Η **METRO** είναι μια από τις κύριες αλυσίδες σούπερ μάρκετ που απασχολούνται στη Κύπρο. Λειτουργεί τρία καταστήματα στη Λευκωσία και 1 κατάστημα στη Λάρνακα, ένα στη Λεμεσό και ένα στο Παραλίμνι.

Τον Οκτώβριο του 1982 η **METRO Foods Trading Ltd** ίδρυσε το πρώτο σούπερ μάρκετ της στη πόλη της Λάρνακας.

## Εξωτερικοί σύνδεσμοι
* 

Κατηγορία:Επιχειρήσεις της Κύπρου
Κατηγορία:Pages with unreviewed translations
Νερόμυλος Κύκκου

μικρογραφία|Νερόμυλος ΚύκκουΟ **νερόμυλος Κύκκου** αποτελεί μνημείο στη Κύπρο. Έχει κηρυχθεί "μνημείο πολιτιστικής κληρονομιάς" από το Τμήμα Αρχαιοτήτων της Κύπρου. Είναι ένα από τα πιο σημαντικά μνημεία του χωριού Καλοπαναγιώτης και προσελκύει πολλούς επισκέπτες. Ο Νερόμυλος του Κύκκου ανήκε στο μοναστήρι του Κύκκου. Ολόκληρο το κτιριακό συγκρότημα που περιβάλλει τον νερόμυλο, εξακολουθεί να επιβιώνει μέχρι σήμερα.

## Παραπομπές

Κατηγορία:Γεωγραφία της Κύπρου
Kıbrıs Postası

Η ***Kıbrıs Postası*** (τουρκικά για το Ταχυδρομείο της Κύπρου) είναι καθημερινή εφημερίδα στην Τουρκική Δημοκρατία της Βόρειας Κύπρου που ανήκει στην *Citypress Yayıncılık Ltd*. Κυκλοφόρησε στις 22 Νοεμβρίου 2001 και έχει το μεγαλύτερο αναγνωστικό κοινό από οποιοδήποτε τουρκοκυπριακή εφημερίδα στο διαδίκτυο

## Δείτε επίσης

* Κατάλογος εφημερίδων στην Κύπρο
* Κατάλογος εφημερίδων στην Τουρκική Δημοκρατία της Βόρειας Κύπρου

## Παραπομπές

Κατηγορία:Εφημερίδες με τόπο έκδοσης την Κύπρο
Diyalog

Η ***Diyalog*** (*Διάλογος* στα τουρκικά) είναι καθημερινή εφημερίδα που εκδίδεται στη Τουρκική Δημοκρατία της Βόρειας Κύπρου. Το πρώτο τεύχος κυκλοφόρησε στις 4 Δεκεμβρίου 2013. Ο αρχισυντάκτης της είναι ο Ρεσάτ Ακάρ, ο οποίος κατέχει το 20% της εφημερίδας, ενώ το υπόλοιπο 80% ανήκει στη Net Holding. Για τους πρώτους μήνες δημοσίευσης η εφημερίδα κέρδισε θέση στην αγορά χρησιμοποιώντας εκστρατείες προώθησης όπως το μοίρασμα λαχείων ως δώρα. Είναι συνδεδεμένη με τον ομώνυμο τηλεοπτικό σταθμό Diyalog TV.

## Δείτε επίσης

* Κατάλογος εφημερίδων στην Τουρκική Δημοκρατία της Βόρειας Κύπρου

## Παραπομπές


Κατηγορία:Εφημερίδες στην τουρκική γλώσσα
Cyprus Today

Η ***Cyprus Today*** είναι η κορυφαία αγγλόφωνη εφημερίδα στην Τουρκική Δημοκρατία της Βόρειας Κύπρου. Ιδρύθηκε στις 12 Οκτωβρίου του 1991, εκδίδεται μία φορά την εβδομάδα και έχει πολυεθνικό προσωπικό. Η εφημερίδα περιέχει άρθρα από την Κύπρο (ελεύθερες και κατεχόμενες περιοχές) καθώς και διεθνείς ειδήσεις, ψυχαγωγικά και αθλητικά θέματα.

Ο αρχισυντάκτης της εφημερίδας είναι ο Τζιλ Φρέιζερ.

## Εξωτερικοί σύνδεσμοι
*  

Κατηγορία:Εφημερίδες στην αγγλική γλώσσα
Κατηγορία:Εφημερίδες με τόπο έκδοσης την Κύπρο
Κατηγορία:Εβδομαδιαίες εφημερίδες
Κυπριακή Εθνική Παραολυμπιακή Επιτροπή

Η **Κυπριακή Εθνική Παραολυμπιακή Επιτροπή** είναι η Εθνική Παραολυμπιακή Επιτροπή στην Κύπρο για τους Παραολυμπιακούς Αγώνες. Είναι μη κερδοσκοπική οργάνωση που επιλέγει ομάδες και συλλέγει χρηματοδότηση για να στείλει κύπριους συμμετέχοντες σε παραολυμπιακούς αγώνες που διοργανώνονται από την Διεθνή Παραολυμπιακή Επιτροπή (ΔΠΕ).

## Δείτε επίσης

* Συμμετοχή της Κύπρου στους Παραολυμπιακούς Αγώνες

## Εξωτερικοί σύνδεσμοι

* Επίσημη ιστοσελίδα 
Κατηγορία:Αθλητικές Οργανώσεις και Ομοσπονδίες Κύπρου
Κόμμα Εθνικής Αναγέννησης

Το **Κόμμα Εθνικής Αναγέννησης** (τουρκικά: *Ulusal Diriliş Partisi*) είναι μικρό πολιτικό κόμμα στην αυτοαποκαλούμενη Τουρκική Δημοκρατία της Βόρειας Κύπρου χωρίς κοινοβουλευτική εκπροσώπηση. Το κόμμα, με επικεφαλής τον Ενβέρ Εμίν, δεν είχε κάποια εκπροσώπηση στο κοινοβούλιο μετά τις εκλογές του 1998.

## Παραπομπές


Κατηγορία:Εθνικιστικά κόμματα
Κατηγορία:Πολιτικά κόμματα της Τούρκικης Δημοκρατίας της Βόρειας Κύπρου
Πρόσκοποι της Τουρκικής Δημοκρατίας της Βόρειας Κύπρου

Οι **Πρόσκοποι της Τουρκικής Δημοκρατίας της Βόρειας Κύπρου** () είναιπροσκοπική ομοσπονδία που δραστηριοποιούνται στην *[[De facto|ντε φάκτο]]* ανεξάρτητη Τουρκική Δημοκρατία της Βόρειας Κύπρου. Η ομοσπονδία έχει ισχυρούς δεσμούς με την Ομοσπονδία Προσκόπων και Καθοδήγησης της Τουρκίας.

## Παραπομπές

* http://www.avrupagazete.com/avrupa.asp;Id=5209
* https://web.archive.org/web/20120208140239/http://www.tif.org.tr/haberler/2006/mart/21/tif_pro.html

## Εξωτερικοί σύνδεσμοι

* Επίσημη ιστοσελίδα

Κατηγορία:Προσκοπισμός και Οδηγισμός στην Κύπρο
Ομοσπονδία Τουρκοκυπριακών Συνδικάτων

Η **Ομοσπονδία Τουρκοκυπριακών Συνδικάτων** (*TURK-SEN*) είναι μια ομοσπονδία εννέα συνδικάτων στην Τουρκική Δημοκρατία της Βόρειας Κύπρου. Είναι συνδεδεμένη με τη Διεθνή Συνδικαλιστική Συνομοσπονδία και τη Συνομοσπονδία Ευρωπαϊκών Συνδικάτων. Η ομοσπονδία εδρεύει στην Βόρεια Λευκωσία. Ιδρύθηκε το 1954 και σήμερα έχει 12.000 μέλη. 

## Βιβλιογραφία
* 

## Εξωτερικοί σύνδεσμοι
* Türk-Sen  επίσημη ιστοσελίδα.

Κατηγορία:Συνδικαλιστικά σωματεία στη Κύπρο
Ελαία (ακρωτήριο στην Κύπρο)

Η **Ελαία** () ήταν το αρχαίο όνομα για ένα ακρωτήρι της Κύπρου, κοντά στην αρχαία πόλη της Κνίδου στην βορειοανατολική Κύπρο, βόρεια της Αμμοχώστου. Το ακρωτήρι βρίσκεται στο έδαφος της μη αναγνωρισμένης Τουρκικής Δημοκρατίας της Βόρειας Κύπρου από το 1974.

## Εξωτερικοί σύνδεσμοι

* Hazlitt, Κλασική Gazetteer, "Elaea"

Κατηγορία:Γεωγραφία της Τουρκικής Δημοκρατίας της Βόρειας Κύπρου
Κατηγορία:Ακρωτήρια της Κύπρου
Σοφοκλής Σοφοκλέους

Ο **Σοφοκλής Σοφοκλέους** είναι Ελληνοκύπριος πολιτικός. Είναι Δήμαρχος Πάνω Λευκάρων. Διετέλεσε Υπουργός Δικαιοσύνης και Δημοσίας Τάξεως και ευρωβουλευτής στο Ευρωπαϊκό Κοινοβούλιο την περίοδο 2012-2014.

## Βιογραφικά στοιχεία
Ο Σοφοκλής Σοφοκλέους γεννήθηκε στα Πάνω Λεύκαρα στις 7 Αυγούστου 1962. Σπούδασε νομική στο Αριστοτέλειο Πανεπιστήμιο Θεσσαλονίκης.

Είναι νυμφευμένος με τη Φωτεινή Σοφοκλέους και έχει ένα υιό και μία κόρη.

## Πολιτική διαδρομή
Διετέλεσε Επαρχιακός Γραμματέας της ΕΔΕΚ Λάρνακας, μέλος του Πολιτικού Γραφείου και αντιπρόεδρος του κόμματος.

Εξελέγη Δήμαρχος Πάνω Λευκάρων στις Δημοτικές εκλογές του 1991. Επανεξελέγη στις Δημοτικές εκλογές του 1996 και στις Δημοτικές εκλογές του 2001.

Στις 13 Ιουνίου 2006 διορίστηκε Υπουργός Δικαιοσύνης και Δημοσίας Τάξεως στην Κυβέρνηση Τάσσου Παπαδόπουλου, θέση στην οποία παρέμεινε έως τις 29 Φεβρουαρίου 2008.

Διεκδίκησε εκλογή στις Ευρωεκλογές του 2009 με την ΕΔΕΚ αλλά δεν εξελέγη. Ωστόσο, μετά την παραίτηση του Κυριάκου Μαυρονικόλα, ανέλαβε καθήκοντα ευρωβουλευτής την 1 Σεπτεμβρίου 2012 ως ο πρώτος επιλαχών. Η θητεία του ολοκληρώθηκε στις 30 Ιουνίου 2014.

Εξελέγη ξανά Δήμαρχος Πάνω Λευκάρων στις Δημοτικές εκλογές του 2016.

## Άλλες δραστηριότητες
Ο Σοφοκλής Σοφοκλεόυς διετέλεσε αντιπρόεδρος του ΟΠΕΚ, αντιπρόεδρος του ιδρύματος *Ευρωπαϊκό Κυπριακό Σπίτι ΖΗΝΩΝ* και μέλος της Επιτροπής Δήμων και περιφερειών του Συμβουλίου της Ευρώπης. Επιπρόσθετα, διετέλεσε ως μέλος της εκτελεστικής επιτροπής της Ένωσης Δήμων Κύπρου και αντιπρόεδρος του Δικτύου Αδελφοποιημένων Πόλεων και Περιοχών Μεσογείου ΑMΦΙΚΤΥΟΝΙΑ.

## Παραπομπές

## Πηγές
*

|-

|-

|-

Κατηγορία:Ευρωβουλευτές εκλεγμένοι με την ΕΔΕΚ
Κατηγορία:Υπουργοί Δικαιοσύνης και Δημοσίας Τάξεως (Κύπρος)
Κατηγορία:Δήμαρχοι Πάνω Λευκάρων
Κατηγορία:Κυβέρνηση Τάσσου Παπαδόπουλου 2003
Κώστας Μαυρίδης (πολιτικός)

Ο **Κώστας Μαυρίδης** (Κάτω Δίκωμο Κερυνείας, 27 Μαΐου 1962) είναι Ελληνοκύπριος πολιτικός. Από το 2014 είναι ευρωβουλευτής στο Ευρωπαϊκό Κοινοβούλιο εκλεγμένος με το ΔΗΚΟ.

## Βιογραφικά στοιχεία
Ο Κώστας Μαυρίδης γεννήθηκε στο Κάτω Δίκωμο στις 27 Μαΐου 1962. Σπούδασε οικονομικά στο Πανεπιστήμιο Ρούτγκερς. Συνέχισε με μεταπτυχιακές σπουδές στα οικονομικά από το ίδιο πανεπιστήμιο. Ακολούθως απέκτησε διδακτορικό τίτλο στα οικονομικά από το Πανεπιστήμιο του Χιούστον.

Δίδαξε σε πανεπιστήμια στις ΗΠΑ και στην Ελλάδα. Στην Κύπρο δίδαξε στο Πανεπιστήμιο Κύπρου και στο ΤΕΠΑΚ. Επιπλέον, εργάστηκε στον τομέα της διαχείρισης επενδύσεων και στο Υπουργείο Εργασίας και Κοινωνικών Ασφαλίσεων.

## Πολιτική διαδρομή
Το 2008 εξελέγη μέλος του Εκτελεστικού Γραφείου του ΔΗΚΟ.

Στις Ευρωεκλογές του 2014 εκλέχθηκε ευρωβουλευτής με το ΔΗΚΟ για την περίοδο 2014-2019. Επανεκλέχθηκε στις 
Ευρωεκλογές του 2019 και του 2024. Συμμετέχει στην πολιτική ομάδα Προοδευτική Συμμαχία Σοσιαλιστών και Δημοκρατών.

Ως ευρωβουλευτής συμμετέχει στην Επιτροπή Οικονομικών του Ευρωκοινοβουλίου. Ακόμη είναι μέλος της Επιτροπής Διεθνούς Εμπορίου και των Αντιπροσωπειών Ευρωπαϊκής Ένωσης (ΕΕ) -Τουρκίας, ΕΕ-Ισραήλ καθώς και της ομάδας ΕΕ-Αιγύπτου. Συμμετείχε σε αποστολές του Ευρωκοινοβουλίου στην Τουρκία και στο Ισραήλ.
 
## Παραπομπές

## Πηγές
*
*

Κατηγορία:Ευρωβουλευτές εκλεγμένοι με το ΔΗΚΟ
Κατηγορία:Κύπριοι οικονομολόγοι
Κώστας Μαυρίδης (αποσαφήνιση)

Ως **Κώστας Μαυρίδης** αναφέρονται οι παρακάτω: 

* Κώστας Μαυρίδης, Έλληνας ποδοσφαιριστής. 
* Κώστας Μαυρίδης (πολιτικός), Κύπριος πολιτικός και ευρωβουλευτής.
Κόμαρος Πάτμου

*Για συνώνυμα δείτε το λήμμα [[Κόμαρος (αποσαφήνιση)]]*

Ο **Κόμαρος** είναι βραχονησίδα των Δωδεκανήσων η οποία ανήκει στη συστάδα των Αρκιών. Βρίσκεται στα βορειοανατολικά του συμπλέγματος, πολύ κοντά στους Αρκιούς και έχει έκταση 0,0542 τ.χλμ.. Όπως όλο το σύμπλεγμα έχει χαρακτηριστεί από το Ευρωπαϊκό Οικολογικό Δίκτυο NATURA 2000, ως Ζώνη Ειδικής Προστασίας για τα είδη: Μαυροπετρίτης (*Falco eleonorae),* Αιγαιόγλαρος (*Larus audouinii),* Θαλασσοκόρακας *(Phalacrocorax aristotelis)* και Μύχος της Μεσογείου (*Puffinus yelkouan)*. Το 2001 αναφέρεται ως οικισμός να προσαρτάται στο δήμο Πάτμου. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά υπάγεται στο Δήμου Πάτμου.

## Παραπομπές


Κατηγορία:Βραχονησίδες της Πάτμου
Κατηγορία:Σύμπλεγμα Αρκών
Ουρακοτάγκος της Σουμάτρα

Ο **ουρακοτάγκος της Σουμάτρας** (επιστημονική ονομασία: Pongo abelii) είναι το ένα από τα τρία είδη ουρακοτάγκων που ζουν στις μέρες μας. Ο ουρακοτάγκος είναι το μεγαλύτερο δενδρόβιο ζώο. Είναι μοναχικό και τα μικρά μένουν με τις μητέρες τους. Μπορούν να μείνουν σε ένα δέντρο για μια ολόκληρη μέρα. Τη νύχτα κοιμάται  σε μια πλατφόρμα από φύλλα και κλαδιά που έχει φτιάξει οι ίδιος.
Ζει στη νήσο Σουμάτρα, στην Ινδονησία. 

Κατηγορία:Πρωτεύοντα
Κόμαρος (αποσαφήνιση)

Η ονομασία **Κόμαρος** μπορεί να αναφέρεται:

## Βιολογία
* Κόμαρος (φυτό) ή Αντρουκλιά, αειθαλής θάμνος ή μικρό δένδρο

## Γεωγραφία
* Κόμαρος (ακρωτήριο), ακρωτήριο στο Μύτικα Πρεβέζης.
*Κόμαρος Έβρου, οικισμός στην Αλεξανδρούπολη.
*Κόμαρος Πάτμου, βραχονησίδα στους Αρκιούς της Πάτμου.

Κατηγορία:Αποσαφηνίσεις ελληνικών τοπωνυμίων
Δήμος Μπογοβίντσε

Ο **Δήμος Μπογοβίντσε** ( ) είναι δήμος στο δυτικό μέρος της Βόρειας Μακεδονίας. Αποτελεί μέρος της Περιφέρειας Πόλογκ. Μπογοβίντσε ονομάζεται επίσης το χωριό στο βρίσκεται η έδρα του Δήμου Μπογοβίντσε.

## Γεωγραφία
Ο Δήμος Μπογοβίντσε συνορεύει με:
*τον Δήμο Τέτοβο στα βόρεια
*τον Δήμο Μπρεβένιτσα στα ανατολικά
*τον Δήμο Βραψίστα στα νότια
*το Κοσσυφοπέδιο στα δυτικά.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας

Κατηγορία:Περιφέρεια Πόλογκ
Λάρισα Φρικωνίς

Η **Λάρισα Φρικωνίς** ήταν αρχαία Ελληνική πόλη κατά την εποχή του Χαλκού (3η χιλιετία π.Χ.) που βρίσκεται στην σημερινή επαρχία Σμύρνης, στην Τουρκία. Τα ερείπια της πόλης βρίσκονται σε μια κορυφή λόφου δίπλα στο σημερινό χωριό *Buruncuk*. Ο κεντρικός δρόμος προς το Τσανάκκαλε από την Σμύρνη φτέρει τον ίδιο λόφο, κάνοντας μια σημαντική καμπύλη στα βορειοδυτικά. Πρέπει επίσης να αναφερθεί ότι η Λάρισα βρίσκεται πολύ κοντά στον Έρμο ποταμό, που σχημάτιζε μια εύφορη πεδιάδα στο δικό της δέλτα, με το αλλουβιακό έδαφος να μεταφέρεται από την ενδοχώρα της Μ.Ασίας.

Η πόλη χτίστηκε κατά την τρίτη χιλιετία π.Χ. Επέζησε σε όλες τις περσικές και Ελληνιστικές περιόδους, αν και καταστράφηκε σε μεγάλο βαθμό κατά τη διάρκεια του Πελοποννησιακού πολέμου το 405 π.Χ. Η Λάρισα ανοικοδομήθηκε μετά τον πόλεμο αλλά καταστράφηκε από τους Κέλτες το 279 π.Χ. Είναι γνωστή ως μία από τις δώδεκα πόλεις της Αιολικής Γης.

Οι πρώτες ανασκαφές στη Λάρισα ξεκίνησαν το 1902 από Σουηδούς και Γερμανούς αρχαιολόγους. Τα ευρήματα μεταφέρθηκαν για έρευνες στη Στοκχόλμη και στα αρχαιολογικά μουσεία της Κωνσταντινούπολης.

## Παραπομπές

Κατηγορία:Αρχαίες πόλεις της Αιολίδας
Κατηγορία:Αρχαίοι ελληνικοί αρχαιολογικοί τόποι στην Τουρκία
Κατηγορία:Εγκαταλελειμμένοι οικισμοί στην Τουρκία
Αυγό Αστυπάλαιας

Το **Αυγό** είναι βραχονησίδα του νότιου Αιγαίου στα Δωδεκάνησα με έκταση 0,026 τ.χλμ.. Βρίσκεται νοτιοανατολικά της Αστυπάλαιας και βορειοδυτικά της Κάσου - Καρπάθου. Από το Ευρωπαϊκό Οικολογικό Δίκτυο NATURA 2000 έχει κηρυχθεί ως Ζώνη Ειδικής Προστασίας για τα είδος: Μαυροπετρίτης (*Falco eleonorae*). Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά ανήκουν στον δήμο Αστυπάλαιας. 

## Παραπομπές


Κατηγορία:Βραχονησίδες της Αστυπάλαιας
Σοχάς Αστυπάλαιας

Ο **Σοχάς** είναι βραχονησίδα του νότιου Αιγαίου στα Δωδεκάνησα με έκταση 0,032 τ.χλμ.. Βρίσκεται νότια της Αστυπάλαιας στη συστάδα νησίδων Σοφράνα ανάμεσα στο Ζαφορά ή Μεγάλο Σοφράνο και το Μικρό Σοφράνο. Από το Ευρωπαϊκό Οικολογικό Δίκτυο NATURA 2000 έχει κηρυχθεί ως Ζώνη Ειδικής Προστασίας για τα είδος: Μαυροπετρίτης (*Falco eleonorae*). Διοικητικά ανήκει στο δήμο Αστυπάλαιας.

## Παραπομπές


Κατηγορία:Βραχονησίδες της Αστυπάλαιας
Μαρκία (μητέρα του Τραϊανού)

Η **Μαρκία**, λατιν. Marcia (π. 29 - πριν το 100) από το γένος των Μαρκίων Βάρεα ήταν ευγενής της αρχαίας Ρώμης και η μητέρα του Τραϊανού.

## Βιογραφία

Ήταν κόρη τού Κόιντου Μάρκιου Βάρεα Σούρα συγκλητικού και της Αντωνίας Φουρνίλλας. Η οικογένειά της των Μαρκίων ήταν πληβείοι ευγενείς με πολιτική επιρροή. Ο πατέρας της ήταν φίλος τού Βεσπασιανού, μετέπειτα Αυτοκράτορα. Η μικρότερη αδελφή της Μαρκία Φουρνίλλα παντρεύτηκε τον γιο τού Βεσπασιανού, τον Τίτο και είχαν κόρη την Ιουλία Φλαβία. Αδελφός τού πατέρα της Μαρκίας ήταν ο Κόιντος Μάρκιος Βάρεα Σοράνος συγκλητικός, πατέρας της Μαρκίας Σερουιλίας. Εκ πατρός πάππος της ήταν ο Κόιντος Μάρκιος Βάρεα Σοράνος *αντικαταστάτης ύπατος* (consul suffectus) το 34 και *ανθύπατος* (proconsul) της επαρχίας της Αφρικής το 41-43, ενώ εκ μητρός πάππος της θα μπορούσε να είναι ο Άουλος Αντώνιος Ρούφος αντικαταστάτης ύπατος το 45. Η οικογένεια της Μαρκίας συνδεόταν με τους αντιπάλους τού Νέρωνα· όταν το 65 αποκαλύφθηκε η συνωμοσία τού Πίσωνα, οι συγγενείς της έχασαν την εύνοια τού Αυτοκράτορα.

Γεννήθηκε και μεγάλωσε στη Ρώμη. Κατά τη βασιλεία τού Κλαυδίου (41-54) παντρεύτηκε τον Μάρκο Ούλπιο Τραϊανό τον Πρεσβύτερο, Ρωμαίο στρατηγό και συγκλητικό από την Ισπανία. Αυτός καταγόταν από την Ιτάλικα (πόλη κοντά στη σημερινή Σεβίλλη), που βρισκόταν στην επαρχία της Βαιτικής (Νότιας Ισπανίας). Έπειτα από τον γάμο τους, έζησαν στην Ιτάλικα. Η Μαρκία κατείχε αργιλοφόρα εδάφη (Figlinae Marcianae) στη βόρειο Ιταλία. Όταν η Μαρκία απεβίωσε, ο Τραϊανός κληρονόμησε αυτές τις ιδιοκτησίες από τη μητέρα του. Δεν γνωρίζουμε αν η Μαρκία έζησε μετά το 98 για να δει τον γιο της Αυτοκράτορα.

## Υστεροφημία

Περί το 100 ο γιος της Τραϊανός ίδρυσε την αποικία στη βόρειο Αφρική με το όνομα Colonia Marciana Ulpia Traiana Thamugadi, νυν Τίμγκαντ της Αλγερίας. Ο Αυτοκράτορας ονόμασε την πόλη προς τιμήν της μητέρας του και τού πατέρα του.

## Οικογένεια
Παντρεύτηκε τον Μάρκο Ούλπιο Τραϊανό τον Πρεσβύτερο, Ρωμαίο στρατηγό και συγκλητικό από την Ισπανία και είχε τέκνα:
* Ουλπία Μαρκιανή 48 - 112/114, παντρεύτηκε τον Γάιο Σαλόνιο Ματίδιο Πατρουίνο, πλούσιο συγκλητικό που έγινε προέχων (praetor). Κόρη τους ήταν η:
** Σαλονία Ματιδία 68 - 119, παντρεύτηκε τους: 1. Λεύκιο Βίβιο Σαβίνο ανθύπατο και αντικαταστάτη ύπατο, 2. Λεύκιο Μίνδιο, 3. Λίβωνα Ρουπίλιο Φρούγι.
*** Βιβία Σαβίνα, παντρεύτηκε τον Αυτοκράτορα Αδριανό.
*** Ρουπιλία Φαυστίνα, παντρεύτηκε τον Μάρκο Άννιο Βήρο.
**** Φαυστίνα η Πρεσβύτερη, παντρεύτηκε τον Αυτοκράτορα Αντωνίνο Πίο.
* Μάρκος Ούλπιος Τραϊανός 53 - 117, Αυτοκράτορας των Ρωμαίων.

## Γενεαλογία

## Παραπομπές



## Πηγές

*Pauly-Wissowa, RE 14.2, 1535-1600.
*J. K. Evans (1979). "The Trial of P. Egnatius Celer". The Classical Quarterly. 29 (1): 198–202. JSTOR 638620.
*Strobel, Karl (2010). Kaiser Traian (in German). Regensburg: Friedrich Pustet. p.&nbsp;41. ISBN 9783791721729.

Κατηγορία:Δυναστεία των Αντωνίνων
Κατηγορία:Μάρκιοι
Θεοδώρα (σύζυγος του Ρωμανού Α΄)

H **Θεοδώρα**, (απεβ. 20 Φεβρουαρίου 922) ήταν η σύζυγος τού Ρωμανού Α΄ Λεκαπηνού.

## Βιογραφία
### Γίνεται Αυγούστα
Δεν είναι γνωστή η καταγωγή της. Η κόρη της Ελένη Λεκαπηνή τον Μάιο/Ιούνιο τού 919 έγινε σύζυγος του 14ετούς Κωνσταντίνου Ζ΄ των Μακεδόνων Αυτοκράτορα των Ρωμαίων. Τότε ο Ρωμανός, από *δρουγγάριος τού Στόλου* (υποναύαρχος) που ήταν, έγινε *βασιλεοπάτωρ* και πραγματικός (de facto) κυβερνήτης της Αυτοκρατορίας. Τον Σεπτέμβριο τού 920, ο Ρωμανός περιεβλήθη το αξίωμα τού *καίσαρα*. Στις 17 Δεκεμβρίου 920 στέφθηκε συναυτοκράτορας και στην πράξη έγινε ο πρώτος των δύο αυτοκρατόρων· η Θεοδώρα στέφθηκε *Αυγούστα* τον Ιανουάριο τού 921. Έμεινε σε αυτή τη θέση μέχρι που απεβίωσε το επόμενο έτος.

### Σύζυγος τού Ρωμανού Α΄
Είναι η μόνη γυναίκα, που αναφέρουν οι κύριες πηγές ως σύζυγο τού Ρωμανού Α΄ και έτσι θεωρείται μητέρα των νόμιμων τέκνων του. Ίσως όμως να ήταν η δεύτερη σύζυγός του, για τον εξής λόγο:

Ο Συμεών ο Μεταφραστής αναφέρει τον Νικηφόρο μάγιστρο ως "πεθερό τού Ρωμανού Α΄". Αυτό τον κάνει πατέρα της Θεοδώρας, όμως ο Νικήτας είναι γνωστός από άλλες πηγές ως πατέρα της Σοφίας, συζύγου τού Χριστοφόρου Λεκαπηνού, μεγαλύτερου γιού τού Ρωμανού Α΄. Η αναφορά αυτή θεωρείται συνήθως ως ανακρίβεια τού Συμεών, ο οποίος έπρεπε να αναφέρει τον Νικηφόρο ως "συμπέθερο τού Ρωμανού Α΄". Ωστόσο το έργο *Βυζαντινές Οικογένειες* (1975) τού Ζαν-Φρανσουά Βαννιέ θεωρεί την αναφορά ορθή, ότι δηλαδή ο πατέρας και ο γιος νυμφεύτηκαν δύο αδελφές. Επειδή δεν επιτρεπόταν ο Χριστόφορος να νυμφευτεί τη θεία του, θα πρέπει ο Χριστόφορος να είναι γιος από έναν πρώτο γάμο του Ρωμανού Α΄ και η Θεοδώρα η δεύτερη σύζυγος τού Ρωμανού Α΄.

## Οικογένεια
Παντρεύτηκε τον Ρωμανό Α΄ συναυτοκράτορα των Ρωμαίων και είχε τέκνα:
* Χριστόφορος απεβ. 931, συναυτοκράτορας. Με τη σύζυγό του Σοφία είχε τέκνα:
** (Μαρία) Ειρήνη, παντρεύτηκε τον Πέτρο Α΄ της Βουλγαρίας.
** Μιχαήλ, ίσως συναυτοκράτορας.
* Στέφανος απεβ. 963, συναυτοκράτορας.
* Κωνσταντίνος απεβ. π. 947, συναυτοκράτορας.
* Θεοφύλακτος 917-956, Πατριάρχης της Κωνσταντινούπολης (933-956).
* Ελένη π. 910-961, παντρεύτηκε τον Κωνσταντίνο Ζ΄ των Μακεδόνων τον *Πορφυρογέννητο* και είχε τέκνα:
** Ρωμανός Β΄ Μακεδόνων 938-963, Αυτοκράτορας των Ρωμαίων (945-959).
** Θεοδώρα γενν. π. 946, παντρεύτηκε τον Ιωάννη Α΄ Κουρκούα τον *Τσιμισκή*.
* Αγάθη, παντρεύτηκε τον Ρωμανό Αργυρό. Είχαν τέκνο:
** ένας γιος, που είχε τέκνο:
*** Πόθος ή Ευστάθιος Αργυρός, που είχε τέκνα:
**** Ρωμανός Γ΄ Αργυρός Αυτοκράτορας των Ρωμαίων ως 1ος σύζυγος της Ζωής των Μακεδόνων.
**** Βασίλειος Αργυρός στρατηγός της Σάμου.
**** Λέων, υπηρέτησε υπό τον Βασίλειο.
**** Πουλχερία, σύζ. Βασιλείου Σκληρού.
**** Μαρία, σύζ. Τζιοβάννι Ορσεόλο δόγη της Βενετίας
**** ανώνυμη, σύζ. Κωνσταντίνου Καραντηνού.

## Πηγές
* Elena N. Boeck (2015). Imagining the Byzantine Past: The Perception of History in the Illustrated Manuscripts of Skylitzes and Manasses. Cambridge University Press.
* Jonathan Harris (2015). The Lost World of Byzantium. Yale University Press.
* Lynda Garland (2006). Byzantine Women: Varieties of Experience 800-1200.

## Παραπομπές


Κατηγορία:Δυναστεία των Λεκαπηνών
Τριαντάφυλλος Πασαλίδης

Ο **Τριαντάφυλλος Πασαλίδης** (19 Ιουλίου 1996, Κορδελιό) είναι Έλληνας επαγγελματίας ποδοσφαιριστής, ο οποίος αγωνίζεται ως αμυντικός για την Νίκη Βόλου.

## Σταδιοδρομία σε συλλόγους
Ξεκίνησε τη σταδιοδρομία του στις ακαδημίες του Αιγινιακού.

### Αστέρας Τρίπολης
Στις 14 Φεβρουαρίου 2017, ο Αστέρας Τρίπολης ανακοίνωσε επίσημα την απόκτησή του Πασαλίδη από τον Αιγινιακό με τετραετές συμβόλαιο, με ισχύ από την 1η Ιουλίου. Στις 19 Αυγούστου 2017, έκανε το ντεμπούτο του στη Σούπερλιγκ για τον Αστέρα Τρίπολης, σε μία εντός έδρας ήττα με 1-2 από τον ΠΑΣ Γιάννινα. Στις 9 Σεπτεμβρίου 2017, σημείωσε τον πρώτο του γκολ στη σταδιοδρομία του, στην εντός έδρας ήττα με 1-3 από τη Λαμία. Στις 19 Νοεμβρίου 2017, σκόραρε σε μια άνετη εκτός έδρας νίκη με 0-3 εναντίον του Πλατανιά.

### ΟΦΗ
Στις 28 Μαΐου 2021, ο ΟΦΗ ανακοίνωσε την απόκτηση του Πασαλίδη με τριετές συμβόλαιο.

### Σαλερνιτάνα
Στις 31 Ιανουαρίου 2024, ο Πασαλίδης υπέγραψε συμβόλαιο 1,5 έτους με την ΟΣ Σαλερνιτάνα 1919.

## Εθνική ομάδα
Ο Πασαλίδης υπήρξε διεθνής με την Εθνική Ελπίδων Ελλάδας, έχοντας 11 συμμετοχές.

Έχει μία κλήση στην Εθνική Ανδρών Ελλάδας, για το φιλικό αγώνα εναντίον της Σαουδικής Αραβίας στις 15 Μαΐου 2018, στον οποίο ήταν αναπληρωματικός, χωρίς να χρησιμοποιηθεί.

## Παραπομπές


## Εξωτερικοί σύνδεσμοι
*   
*     
* Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Γ.Α.Σ. Αιγινιακού
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές ΟΣ Σαλερνιτάνα 1919
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Έλληνες ποδοσφαιριστές στο εξωτερικό
Δημήτριος Ζαγγογιάννης

Ο **Δημήτριος Ζαγγογιάννης** (1860–1904) ήταν Έλληνας παιδαγωγός και φιλόλογος. Ήταν ο πρώτος καθηγητής του Πανεπιστημίου Αθηνών στην έδρα της παιδαγωγικής.

## Βιογραφικά στοιχεία
Γεννήθηκε το 1860 στη Λαμία. Πατέρας του ήταν ο στρατιωτικός ιατρός και διευθυντής του νοσοκομείου της πόλης Κωνσταντίνος Ζαγγογιάννης. Το 1875 εγγράφηκε στη Φιλοσοφική Σχολή του Πανεπιστημίου Αθηνών από όπου αποφοίτησε το 1881 με διδακτορικό δίπλωμα φιλοσοφίας. Αρχικά διορίστηκε ως καθηγητής σε σχολεία της Λάρισας μέχρι το 1884. Τότε με υποτροφία της κυβέρνησης συνέχισε τις σπουδές του με μετεκπαίδευση σε γερμανικά πανεπιστήμια. Επιστρέφοντας από τη Γερμανία διορίστηκε διαδοχικά σε σχολείο των Τρικάλων, το διδασκαλείο Αθηνών και το διδασκαλείο της Λάρισας. Ωστόσο, μια αναστάτωση που προκλήθηκε με την απόρριψη πολλών μαθητών σε εξετάσεις στο διδασκαλείο οδήγησε στην απομάκρυνσή του από το διδασκαλείο.

Το 1896 έγινε υφηγητής παιδαγωγικής στο Πανεπιστήμιο Αθηνών και το 1897 τμηματάρχης μέσης εκπαίδευσης στο Υπουργείο Παιδείας. Το 1889 διορίστηκε στο Πανεπιστήμιο Αθηνών, ως ο πρώτος καθηγητής στην έδρα της παιδαγωγικής. Δύο χρόνια αργότερα όμως απολύθηκε από τον Υπουργό Παιδείας Σπυρίδωνα Στάη λόγω σχολίων που έκανε σε άρθρο του σε γερμανικό περιοδικό για το εκπαιδευτικό σύστημα της Ελλάδας. Το γεγονός αυτό όμως τον επηρέασε και τελικά πέθανε στις 6 Ιουλίου 1904 σε ξενοδοχείο της Αθήνας. Δύο χρόνια μετά τον θάνατό του ο Υπουργός Παιδείας Σπυρίδων Στάης ενέκρινε τη χρήση της *Γραμματικής* του ως διδακτικού εγχειριδίου.

## Παραπομπές


## Εξωτερικοί σύνδεσμοι
*Δημήτριος Ζαγγογιάννης στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες παιδαγωγοί
Κατηγορία:Έλληνες φιλόλογοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Στρεζεβόι

Το **Στρεζεβόι** () είναι πόλη στην Περιφέρεια Τομσκ στη Ρωσία, που βρίσκεται στις ακτές του καναλιού του ποταμού Ομπ. Ο πληθυσμός είναι 42.219 άτομα στην απογραφή του 2010, ενώ ήταν 43.815 το 2002 και 43.348 το 1989. 

## Ιστορία
Ιδρύθηκε το 1966 ως οικισμός κοντά στο χωριό Στρεζεβόι και το καθεστώς πόλης χορηγήθηκε το 1978.

## Διοικητική και δημοτική κατάσταση
Εντός του πλαισίου των διοικητικών διαιρέσεων, ενσωματώνεται ως **πόλη υπό περιφερειακή δικαιοδοσία του Στρεζεβόι**—διοικητική μονάδα με καθεστώς ίσο με αυτό των επαρχιών. Ως δημοτική διαίρεση, η πόλη υπό περιφερειακή δικαιοδοσία του Στρεζεβόι έχει ενσωματωθεί ως **Αστικός Θύλακας του Στρεζεβόι**.

## Οικονομία και υποδομές
Η ΟΑΟ Τόμσκνεφτ, μια εταιρεία παραγωγής πετρελαίου που ανήκει στην Ρόσνεφτ, δραστηριοποιείται στο Στρεζεβόι και η πόλη ιδρύθηκε για την εξυπηρέτηση των αναγκών της εταιρείας. Το μεγαλύτερο μέρος των κατοικιών και όλες οι δημόσιες εγκαταστάσεις κατασκευάστηκαν για τις ανάγκες της εταιρείας το 1960 και το 1970.

## Μεταφορές
Εξυπηρετείται από το αεροδρόμιο του Στρεζεβόι.

## Παραπομπές


Κατηγορία:Πόλεις του Όμπλαστ του Τομσκ
Επαρχία Κουσναρενκόφσκι

Η **επαρχία Κουσναρενκόφσκι** ( ή ) είναι διοικητική και δημοτική επαρχία (ραγιόν), μία από τις πενήντα τέσσερις στην Δημοκρατία του Μπασκορτοστάν της Ρωσίας. Βρίσκεται στο βόρειο κεντρικό τμήμα της δημοκρατίας και συνορεύει με την επαρχία Μπίρσκι στο βορρά, την επαρχία Μπλαγκοβεστσένσκι στα βορειοανατολικά και τα ανατολικά, την επαρχία Ουφίμσκι στα ανατολικά και νοτιοανατολικά, την επαρχία Τσιμίνσκι στα νότια, την επαρχία Μπλαγκοβάρσκι στα νότια και νοτιοδυτικά, την επαρχία Τσεκμαγκουσέφσκι στα δυτικά, και την επαρχία Ντιουρτιουλίνσκι στα βορειοδυτικά. Η έκταση της επαρχίας είναι 1.717,77 τετραγωνικά χιλιόμετρα. Το διοικητικό κέντρο είναι η αγροτική περιοχή (*[[Χωριό|σέλο]]*) του Κουσναρένκοβο. Στην Απογραφή του 2010, ο συνολικός πληθυσμός της επαρχίας ήταν&nbsp;27.491 άτομα, με τον πληθυσμό του Κουσναρένκοβο να αποτελεί το 35.9% του αριθμού αυτού.

Η επαρχία ιδρύθηκε το 1930.

## Ιστορία
Το κέντρο ιδρύθηκε το 1930.

## Διοικητική και δημοτική οργάνωση
Εντός του πλαισίου των διοικητικών διαιρέσεων, η επαρχία Κουσναρενκόφσκι είναι μια από τις πενήντα τέσσερις επαρχίες στην Δημοκρατία του Μπασκορτοστάν. Η επαρχία χωρίζεται σε δώδεκα σελσοβιέτ που περιλαμβάνουν εξήντα εννέα αγροτικές περιοχές. Ως δημοτική διαίρεση, η επαρχία έχει συσταθεί ως Δημοτικό Διαμέρισμα Κουσναρενκόφσκι. Τα δώδεκα σελσοβιέτ ενσωματώνονται ως δώδεκα αγροτικοί οικισμοί εντός του δημοτικού διαμερίσματος. Το σέλο του Κουσναρένκοβο χρησιμεύει ως το διοικητικό κέντρο της διοικητικής και δημοτικής επαρχίας.

## Παραπομπές

### Σημειώσεις


Κατηγορία:Επαρχίες της Δημοκρατίας του Μπασκορτοστάν
Κόμμα Νέας Κύπρου

Το **Κόμμα Νέας Κύπρου** (τουρκικά: *Yeni Kıbrıs Partisi*) είναι σοσιαλδημοκρατικό τουρκοκυπριακό πολιτικό κόμμα. Πριν από το 2004 ήταν γνωστό ως **Κίνημα Πατριωτικής Ενότητας** (*Yurtsever Birlik Hareketi*). Εδρεύει στη Βόρεια Λευκωσία και επικεφαλής είναι ο Μουράτ Κανατλί. 

## Παραπομπές


## Εξωτερικοί σύνδεσμοι

* Επίσημη ιστοσελίδα
* Επίσημη ιστοσελίδα της Yeniçağ Εφημερίδα
Κατηγορία:Πολιτικά κόμματα της Τούρκικης Δημοκρατίας της Βόρειας Κύπρου
Ευδοκία Δεκαπολίτισσα

Η **Ευδοκία Δεκαπολίτισσα** ήταν Αυτοκράτειρα, ως σύζυγος τού Μιχαήλ Γ΄ τού *μέθυσου* από τον Οίκο της Φρυγίας ή του Αμορίου, τελευταίου Αυτοκράτορα του Οίκου αυτού.

## Βιογραφία
### Ο γάμος της
Ο Μιχαήλ Γ΄ διαδέχθηκε τον πατέρα του Θεόφιλο στον θρόνο το 842, αν και ήταν δύο ετών μόνο. Η μητέρα του Θεοδώρα μετέπειτα αγία και ο Θεόκτιστος αξιωματούχος τού κράτους ανέλαβαν μαζί την αντιβασιλεία. Το 855 ο Μιχαήλ Γ΄ έγινε 15 ετών και έκανε σχέση με την Ευδοκία Ιγγερίνα 9η απόγονο της Μαρίας, αδελφής τού Ηρακλείου Αυτοκράτορα των Ρωμαίων.

Η Θεοδώρα δεν επιδοκίμαζε την Ιγγερίνα και οργάνωσε μία συγκέντρωση υποψηφίων συζύγων για τον γιο της. Μία από αυτές ήταν η Ευδοκία Δεκαπολίτισσα. Δεν γνωρίζουμε άλλα στοιχεία, όμως οι υποψήφιες ήταν όλες με ευγενική καταγωγή και είχαν σχέση με την Αυλή. Το ίδιο είχε γίνει και πιο πριν για τον Θεόφιλο: σε μία όμοια συγκέντρωση είχε επιλεγεί η Θεοδώρα από την Ευφροσύνη των Ισαύρων μητριά τού Θεοφίλου. Έτσι και τώρα η Θεοδώρα επέλεξε την Ευδοκία ως νύφη της, ενώ δεν επετράπη στον Μιχαήλ Γ΄ να διαλέξει. Η Δεκαπολίτισσα έγινε Αυτοκράτειρα.

### Αυτοκράτειρα
Ο Μιχαήλ Γ΄ έμοιαζε να αγνοεί τη νέα του σύζυγο και να συνεχίζει τη σχέση του με την Ιγγερίνα. Υπήρχε αντιπαράθεση αυτού με τους αντιβασιλείς, η οποία έφθασε στο αποκορύφωμά της τον Νοέμβριο τού 855: ο Μιχαήλ Γ΄ οργάνωσε τη δολοφονία τού Θεοκτίστου και την εκτόπιση της μητέρας του από την αντιβασιλεία. Στο πραξικόπημα βοήθησε ο θείος του Βάρδας (αδελφός της Θεοδώρας), ο οποίος αντικατέστησε τους αντιβασιλείς.

Στις αρχές του 856 ο Αυτοκράτορας περιόρισε τις επιζήσασες αδελφές του σε μονές. Τον Μάρτιο τού ίδιου έτους αφαιρέθηκε ο τίτλος της *Αυγούστας* από τη Θεοδώρα, της επετράπη όμως να διαμένει στο Παλάτι. Το επόμενο έτος κατηγορήθηκε για συνωμοσία εναντίον τού γιού της και εξαναγκάστηκε να ακολουθήσει τις θυγατέρες της ως μοναχή τον Αύγουστο/Σεπτέμβριο τού 857.

Δεν γνωρίζουμε τη στάση της Δεκαπολίτισσας κατά τη διάρκεια των συμβάντων αυτών. Αν και ήταν η νόμιμη σύζυγός του, αγνοείτο από τον Μιχαήλ Γ΄. Μάλιστα δύο τέκνα της Ιγγερίνας, ο Λέων ΣΤ΄ και ο Πατριάρχης Στέφανος Α΄ θεωρούνται τέκνα τού Μιχαήλ Γ΄ από αυτήν. Η Δεκαπολίτισσα συνέχισε να είναι Αυτοκράτειρα ως τη δολοφονία τού Μιχαήλ Γ΄ από τον Βασίλειο Α΄ τον Μακεδόνα στις 23-24 Σεπτεμβρίου 867. Η Ευδοκία δεν βλάφτηκε από τον Βασίλειο Α΄ και επέστρεψε στην οικογένειά της ως χήρα. Δεν επανεμφανίζεται στις ιστορικές πηγές.

## Οικογένεια
Παντρεύτηκε τον Μιχαήλ Γ΄ τον *Μέθυσο* από τον Οίκο της Φρυγίας ή τού Αμορίου, Αυτοκράτορα των Ρωμαίων· δεν απέκτησαν απογόνους.

## Πηγές
* Garland, Lynda (1999). Byzantine Empresses: Women and Power in Byzantium, AD 527–1204. London and New York: Routledge. ISBN 978-0-415-14688-3.

## Παραπομπές


Κατηγορία:Σύζυγοι Βυζαντινών Αυτοκρατόρων
Γλυνό Αστυπάλαιας

Το **Γλυνό ** ή **Λιγνό** είναι νησίδα της Αστυπάλαιας στα Δωδεκάνησα με έκταση 0,238 τ.χλμ., η οποία βρίσκεται μαζί με τη νησίδα Χονδρό, στα νότια και απέναντι από τον Πέρα Γιαλό, το παλιό λιμάνι της Αστυπάλαιας. Το καλοκαίρι, εκδρομικά σκάφη από την Ανάληψη (Μαλτεζάνα) μεταφέρουν στη νησίδα για μπάνιο τουρίστες. Έχει κηρυχθεί ως Ζώνη Ειδικής Προστασίας για τα είδη: Μαυροπετρίτης (*Falco eleonorae*), Αιγαιόγλαρος (*Larus audouinii*) και Μύχος (*Puffinus yelkouan*) από το Ευρωπαϊκό Οικολογικό Δίκτυο NATURA 2000. Από το 2001 αναφέρεται επίσημα ως οικισμός του δήμου Αστυπάλαιας και σύμφωνα με την απογραφή του 2011 δεν υπάρχουν μόνιμοι κάτοικοι .

## Παραπομπές


Κατηγορία:Βραχονησίδες της Αστυπάλαιας
Γουίλμινγκτον

Το **Γουίλμινγκτον** (, Ουνάμι: *Paxahakink /* *Pakehakink**)* είναι η μεγαλύτερη και πολυπληθέστερη πόλη στην αμερικανική πολιτεία Ντέλαγουερ. Η πόλη χτίστηκε στη θέση Φορτ Κριστίνα, τον πρώτο σουηδικό οικισμό στη Βόρεια Αμερική. Βρίσκεται στη συμβολή του ποταμού Κριστίνα και του ποταμού Μπραντιγουάιν, κοντά όπου ο Κριστίνα ρέει προς τον ποταμό Ντέλαγουερ. Είναι το έδρα της κομητείας Νιου Καστλ και μία από τις μεγαλύτερες πόλεις της μητροπολιτικής περιοχής της κοιλάδας Ντέλαγουερ. Το Γουίλμινγκτον ονομάστηκε από τον Σπένσερ Κόμπτον, κόμη του Γουίλμινγκτον, ο οποίος ήταν πρωθυπουργός υπό τη βασιλεία του Γεώργιου Β΄ της Μεγάλης Βρετανίας. 

Είναι η πέμπτη λιγότερο πολυπληθής πόλη των ΗΠΑ που είναι η πιο πυκνοκατοικημένη στην πολιτεία της. Η μητροπολιτική διαίρεση του Γουίλμινγκτον, η οποία περιλαμβάνει την κομητεία Νιου Καστλ, την Κομητεία Σέσιλ του Μέριλαντ και την Κομητεία Σάλεμ του Νιου Τζέρσεϊ είχαν πληθυσμό 719.876 κατοίκων. Η μητροπολιτική περιοχή της κοιλάδας Ντέλαγουερ, η οποία περιλαμβάνει τις πόλεις Φιλαδέλφεια και Κάμντεν, είχε πληθυσμό 6.070.500 κατοίκων το 2016 και 7.179.357 κατοίκους στη συνδυασμένη στατιστική περιοχή. Για το 2017, ο πληθυσμός είναι 72.846 κάτοικοι.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ντέλαγουερ
Κατηγορία:Έδρες κομητειών του Ντέλαγουερ
Οδός των Τραπεζών

μικρογραφία|Η Οδός των Τραπεζών ήταν το οικονομικό κέντρο της Κωνσταντινούπολης κατά την περίοδο της Οθωμανικής Αυτοκρατορίας. Ολοκληρώθηκε το 1892 και η έδρα της Οθωμανικής Κεντρικής Τράπεζας είναι το πρώτο κτίριο στα δεξιά.
μικρογραφία|Η Οδός των Τραπεζών στα τέλη της δεκαετίας του 1920) από τους Sébah & Joaillier
μικρογραφία|Άποψη της Οδού των Τραπεζών το 2016.
Η **Οδός των Τραπεζιτών** (Bankalar Caddesi) εναλλακτικά γνωστή ως **Οδός του Βοϊβόδα**, βρίσκεται στην ιστορική συνοικία του Γαλατά (σημερινό Καρακιόι) μέσα στην περιοχή του Μπέγιογλου (Πέρα) στην Κωνσταντινούπολη. Ήταν το οικονομικό κέντρο της Οθωμανικής Αυτοκρατορίας.

Ήταν η οδός όπου οι σημαντικές τράπεζες, τα χρηματοπιστωτικά ιδρύματα και οι ασφαλιστικές εταιρείες είχαν την έδρα τους κατά τη διάρκεια της Οθωμανικής εποχής, συμπεριλαμβανομένης και της Οθωμανικής Κεντρικής Τράπεζας (αρχικά ιδρύθηκε ως *Μπανκ-ı Οσμανί* το 1856, και αργότερα αναδιοργανώθηκε ως *Μπανκ-ι Οσμανί-ι Σαχανέ* το 1863) και του Οθωμανικού Χρηματιστηρίου (*Dersaadet Tahvilat Borsası*, που ιδρύθηκε το 1866.) Αυτά τα κτίρια χρησιμοποιούνται ως έδρες άλλων χρηματοπιστωτικών ιδρυμάτων ή υποκαταστημάτων τραπεζών.

Η νότια στάση του Τούνελ (1875), της δεύτερης υπόγειας σιδηροδρομικής γραμμής του κόσμου μετά το Μετρό του Λονδίνου (1863), βρίσκεται κοντά στην ανατολική είσοδο της οδού. 

Τα Σκαλοπάτια Καμόντο, μια διάσημη σκάλα πεζοδρομίου σχεδιασμένη με μοναδικό μείγμα νεομπαρόκ και πρώιμου Αρ Νουβώ, χτισμένη το 1870-1880 από τον διάσημο Οθωμανό και ενετό εβραίο τραπεζίτη Αβραάμ Σάλομον Καμόντο, βρίσκεται επίσης στην οδό των Τραπεζών. Τα σκαλοπάτια που οδηγούν πάνω στην ιστορική οδό Καμόντο (σημερινό *σοκάκι του Τραπεζίτη*) και *Καρτ Τσινάρ Σοκάκ* (προς τη δυτική επέκταση του *Σοκακιού του Τραπεζίτη*), βρίσκονται σε κοντινή απόσταση με τα πόδια προς τα αριστερά (δυτικά) από τη σκάλα.

Η οδός των Τραπεζών συνέχισε να είναι το οικονομικό κέντρο της Κωνσταντινούπολης μέχρι τη δεκαετία του 1990, όταν οι τουρκικές τράπεζες άρχισαν να μετακινούν τα κεντρικά τους στην κεντρική επιχειρηματική περιοχή του Λεβέντ και του Μασλάκ. Το 1995 το Χρηματιστήριο της Κωνσταντινούπολης μεταφέρθηκε στο σημερινό κτίριο στο τέταρτο Ιστίνγιε της επαρχίας Σαριγιέρ.

## Παραπομπές


## Εξωτερικοί σύνδεσμοι

* Οθωμανική Τράπεζα Μουσείο: βάση Δεδομένων με τα κτίρια Bankalar Caddesi. Κάντε κλικ σε ένα κτίριο εικόνας για λεπτομερείς πληροφορίες.
* Οθωμανική Τράπεζα Μουσείο: Πανοραμική θέα από τα κτίρια Bankalar Caddesi.
* Οθωμανική Τράπεζα Μουσείο: Ιστορία της Οθωμανικής Τράπεζας.
* Χρηματιστήριο της κωνσταντινούπολης: η Ιστορία του το Χρηματιστήριο της Κωνσταντινούπολης.
Κατηγορία:Μπέγιογλου
Μικρό Σοφράνο Αστυπάλαιας

Το **Μικρό Σοφράνο** είναι βραχονησίδα του νότιου Αιγαίου στα Δωδεκάνησα με έκταση 0,104 τ.χλμ.. Βρίσκεται νότια της Αστυπάλαιας στη συστάδα νησίδων Σοφράνα και είναι το νοτιότερο από τον Ζαφορά ή Μεγάλο Σοφράνο και το Σοχά. Από το Ευρωπαϊκό Οικολογικό Δίκτυο NATURA 2000 έχει κηρυχθεί ως Ζώνη Ειδικής Προστασίας για τον μαυροπετρίτη (*Falco eleonorae*). Διοικητικά ανήκει στο δήμο Αστυπάλαιας.

## Παραπομπές


Κατηγορία:Βραχονησίδες της Αστυπάλαιας
Τιμή (κοινωνία)

**Τιμή **ονομάζουμε την απόδοση αξίας σε κάποιο πρόσωπο ή αντικείμενο. Αυτό μπορεί να γίνει με πολλούς τρόπους, όπως ο ευφημισμός, η προσκύνηση, η προαγωγή, η εξύμνηση, το φίλημα, το χειροκρότημα, ο σεβασμός, η αγάπη προς αυτό, κλπ.

Η τιμή ως κώδικας συμπεριφοράς ορίζει τα καθήκοντα ενός ατόμου σε μια κοινωνική ομάδα. Η Μάργκαρετ Βίσερ παρατηρεί ότι σε μια κοινωνία βασισμένη στη τιμή "ένας άνθρωπος είναι ότι είναι στα μάτια των άλλων". Ένας **κώδικας τιμής** διαφέρει από το νομικό κώδικα, ο οποίος έχει επίσης οριστεί κοινωνικά. 

## Παραπομπές


Κατηγορία:Κοινωνία
Κατηγορία:Ηθικός κώδικας πολεμιστή
Θεοφανώ η Αθηναία

Η **Θεοφανώ** (απεβ. μετά το 811) ήταν Αυτοκράτειρα ως σύζυγος τού Σταυράκιου Αυτοκράτορα των Ρωμαίων. Σύμφωνα με το *Χρονικό* τού Θεοφάνη τού Ομολογητή ήταν συγγενής της Ειρήνης Σαρανταπήχαινας Αυτοκράτειρας (797-802), συζύγου τού Λέοντα Δ΄ του *Χαζάρου*. Οι δύο γυναίκες ήταν από την Αθήνα, αλλά η ακριβής συγγενική τους σχέση δεν είναι γνωστή.

## Βιογραφία
Όταν ο Νικηφόρος Α΄ έγινε Αυτοκράτορας το 803, παρέλαβε αμέσως και τον γιο του ως συναυτοκράτορα. Η Θεοφανώ, αν και ήταν μνηστευμένη με άλλον, έλαβε μέρος στη συγκέντρωση υποψηφίων συζύγων για τον Σταυράκιο και επελέγη, μάλλον για να νομιμοποιηθεί η νέα δυναστεία τού Νικηφόρου, καθώς η μόνη σύνδεση με την προηγούμενη Δυναστεία των Ισαύρων/Συρίας ήταν αυτή εδώ η επιγαμία. Έτσι στις 20 Δεκεμβρίου 807 η Θεοφανώ παντρεύτηκε τον Σταυράκιο, μόνο γνωστό γιο τού Νικηφόρου Α΄. Την ημερομηνία καταγράφει ο Θεοφάνης.

Ο Νικηφόρος Α΄ μάλλον ήταν χήρος, όταν έγινε Αυτοκράτορας, έτσι η Θεοφανώ έγινε Αυτοκράτειρα από την ημέρα τού γάμου της. Στις 26 Ιουλίου 811 ο Νικηφόρος Α΄ σκοτώθηκε, καθώς πολεμούσε τους Βούλγαρους τού Κρούμου στη μάχη της Πλίσκας. Μαζί του εξολοθρεύτηκε και πολύς Ρωμαϊκός στρατός· η μάχη θεωρείται από τις χειρότερες στην ιστορία της Ρωμανίας. Μεταξύ των λίγων που επέζησαν ήταν ο Σταυράκιος, που έμεινε μόνος Αυτοκράτορας.

Ωστόσο είχε τραυματιστεί από ένα ξίφος στο λαιμό και ήταν παράλυτος. Μέλη της αυτοκρατορικής φρουράς είχαν καταφέρει να τον μεταφέρουν στην Αδριανούπολη· δεν ανέκαμψε ποτέ πλήρως από τα τραύματά του. Το θέμα της διαδοχής έγινε επείγον και αναφέρεται, ότι η σύζυγός του ζήτησε να τον διαδεχθεί. Μερικοί ευγενείς την υποστήριξαν, όμως μία δεύτερη μερίδα δημιουργήθηκε στην Αυλή, που επικεντρώθηκε στη διαδοχή από την αδελφή του Σταυρακίου, την Προκοπία και τον άνδρα της Μιχαήλ Ραγκαβέ.

Ο Σταυράκιος επρόκειτο να επιλέξει την Θεοφανώ. Όμως οι ευγενείς, που είχαν πρόσφατο το παράδειγμα της συγγενούς της Αυτοκράτειρας πριν 9 έτη, δεν ήθελαν και επέλεξαν την Προκοπία και τον σύζυγό της για τον θρόνο. Η διαδοχή έπρεπε να γίνει άμεσα, καθώς ο πόλεμος με τον Κρούμο ήταν σε εξέλιξη και ταυτόχρονα συνεχιζόταν οι διαπραγματεύσεις με τον Καρλομάγνο για τη νομιμότητα τού τίτλου του. Ο Σταυράκιος απειλήθηκε· αναγκάστηκε να ονομάσει διάδοχό του τον Μιχαήλ Α΄ Ραγκαβέ και να παραιτηθεί στις 2 Οκτωβρίου 811. Αποσύρθηκε με τη σύζυγό του σε μονή. Ο Θεοφάνης αναφέρει, πως η Θεοφανώ είχε ιδρύσει δική της μονή με το όνομα *Τα Εβραϊκά*.

Δεν γνωρίζουμε το έτος, που απεβίωσε. Ο Κωνσταντίνος Ζ΄ αναφέρει τον 10ο αι., ότι ο Σταυράκιος και η Θεοφανώ μοιράστηκαν τον ίδιο τάφο στη μονή της Αγ. Τριάδος, στην Κωνσταντινούπολη.

## Οικογένεια
Παντρεύτηκε τον Σταυράκιο Αυτοκράτορα των Ρωμαίων· δεν απέκτησαν απογόνους.

## Πηγές
* Romilly James Heald Jenkins, Byzantium: The Imperial Centuries (1966).
* Adelbert Davids, The Empress Theophano (1995).

Κατηγορία:Σύζυγοι Βυζαντινών Αυτοκρατόρων
Κατηγορία:Βυζαντινοί Αθηναίοι
Ο Φαντομάς

**Ο Φαντομάς** (γαλλικά: *Fantômas*) είναι γαλλική κωμωδία παραγωγής του 1964, σε σκηνοθεσία Αντρέ Υνεμπέλ. Πρωταγωνιστούν ο Λουί ντε Φυνές, Ζαν Μαρέ και η Μιλέν Ντεμονζό.

## Πλοκή
Μετά από μια παράτολμη ληστεία κοσμημάτων με την υπογραφή του "Φαντομά", ο αστυνόμος Ζυβ ισχυρίζεται στα τηλεοπτικά κανάλια ότι ο Φαντομάς δεν είναι υπαρκτό πρόσωπο, αλλά προϊόν φαντασίας και γι’ αυτό δεν υπάρχει λόγος ανησυχίας. Θέλοντας να αποσπάσει το δημόσιο ενδιαφέρον, ο δημοσιογράφος Φαντόρ δημοσιεύει μια ψευδή συνέντευξη του κακοποιού. Ο Φαντομάς δεν εκτιμά καθόλου αυτό το αστείο και απάγει τον Φαντόρ για να του δώσει ένα μάθημα.

Στη συνέχεια ο Φαντομάς, που είναι ειδικός στις μεταμφιέσεις, επιχειρεί μια ακόμα πιο παράτολμη ληστεία αυτή την φορά, φορώντας τη μάσκα του Φαντόρ.

## Διανομή ρόλων
* Λουί ντε Φυνές ως Αστυνόμος Ζυβ
* Ζαν Μαρέ ως Φαντομάς/Φαντόρ
* Μιλέν Ντεμονζό ως Έλεν
* Ρομπέρ Νταλμπάν ως εκδότης

## Κυκλοφορία
Στην Ελλάδα η ταινία κυκλοφόρησε για πρώτη φορά στις 25 Ιανουαρίου 1965 στους κινηματογράφους Παλλάς , Αθήνα και Ιλίσια στην Αθήνα.

## Υποδοχή
Η ταινία ήταν η πέμπτη πιο δημοφιλής ταινία στο γαλλικό box office το 1964 με έσοδα 33 εκατομμύρια δολάρια και 4.492.419 εισιτήρια.
## Παραπομπές


## Εξωτερικοί σύνδεσμοι
*  

Κατηγορία:Γαλλικές ταινίες της δεκαετίας 1960
Κατηγορία:Γαλλικές αστυνομικές κωμικές ταινίες
Κατηγορία:Ταινίες σε σκηνοθεσία Αντρέ Υνεμπέλ
Κατηγορία:Γαλλόφωνες ταινίες
Κατηγορία:Ταινίες του 1964
Κατηγορία:Ταινίες γυρισμένες στο Παρίσι
Κατηγορία:Ταινίες τοποθετημένες στο Παρίσι
Κλαυδία Μαρκέλλα η Πρεσβύτερη

Η **Κλαυδία Μαρκέλλα η Πρεσβύτερη** ήταν ρωμαία πολιτικός. Ανήκει στη γενεά, που τα παιδικά της χρόνια επλήγησαν από τη βία του Εμφυλίου Πολέμου στη Ρωμαϊκή Δημοκρατία. Ο πρώτος της γάμος ήταν με τον Μάρκο Βιψάνιο Αγρίππα ύπατο, στρατηγό και αρχιτέκτονα το 28 π.Χ. Γι' αυτόν ήταν ο δεύτερος γάμος. Ο Αύγουστος τον έθεσε στην υψηλότερη θέση: ο Μ. Β. Αγρίππας ήταν στρατιωτικός και πιστός στον Αύγουστο καθ' όλο τον Εμφύλιο Πόλεμο. Μάλλον ο γάμος έγινε εξ αιτίας της ισχυρής σύνδεσης των δύο ανδρών. Η Κ. Μαρκέλλα έφερε τον άνδρα της σε σύνδεση με μία εκλεκτή δημοκρατική οικογένεια και τον Αύγουστο, καθώς ήταν ανιψιά του. ν και ο Αγρίππας ήταν μεγαλύτερός της και αυστηρός, φαίνεται πως ήταν ένας καλός σύζυγος για τη Μαρκέλλα.

Η Μαρκέλλα και ο Αγρίππας είχαν τέκνα, αλλά δεν ξέρουμε αν κάποιο επιβίωσε της ενηλικίωσης. Η κόρη της ονομάζεται αναδρομικά από τους ερευνητές Βιψανία Μαρκέλλα Αγριππίνα για να την ξεχωρίζουμε από τις ετεροθαλείς αδελφές της. Αυτή παντρεύτηκε τον Κουΐντο Ατέριο αντικαταστάτη ύπατο (consul suffectus) πεντάκις και είχε γιο τον Δέκιμο Ατέριο Αγρίππα ύπατο το 22 μ.Χ., που γεννήθηκε το 11 π.Χ. ή μετά. Ένα τμήμα παπύρου από τον επικήδιο λόγο του Αυγούστου προς τον Αγρίππα το 12 π.Χ. Το 23 π.Χ. απεβίωσε ο αδελφός της Μάρκος Κλαύδιος Μάρκελλος και άφησε τη γυναίκα του Ιουλία την Πρεσβύτερη χήρα. Τότε ο πατέρας της Αύγουστος έπεισε τον Μ. Β. Αγρίππα να χωρίσει την Κ. Μαρκέλλα και να νυμφευτεί την Ιουλία την Πρεσβύτερη το 21 π.Χ.

Τότε η Οκταβία η Νεότερη παρέλαβε την κόρη της Κ. Μαρκέλλα στο σπίτι της. Την πάντρεψε με τον Ίουλλο Αντώνιο ύπατο, γιο του Μ. Αντωνίου από τη Φουλβία, που ο Αύγουστος τον εκτιμούσε πολύ. Έκανα ένα τέκνο, τον Λεύκιο Αντώνιο, που τον έστειλαν για σπουδές στη Μασσαλία, όταν ο πατέρας του έχασε την εύνοιά του από τον Αύγουστο. Το 2 π.Χ. ο Λ. Αντώνιος βρέθηκε ένοχος μοιχείας με την Ιουλία την Πρεσβύτερη (εξαδέλφη της συζύγου του) και εξαναγκάστηκε να αυτοκτονήσει.

Ως το 1939 οι ερευντές θεωρούσαν, ότι η Κ. Μαρκέλλα είχε τρίτο σύζυγο τον Σέξτο Αππουλείο ΙΙΙ, μικρανιψιό της Οκταβίας της Νεότερης. Αυτό είναι αμφίβολο, λόγω της συγγένειας, όπου τέτοιος γάμος θα ήταν αιμομιξία. Έτσι ο σερ Ρόναλντ Σάυμ αμφιβάλλει για τον γάμο. Όμως ο Μάικλ Γκραντ τον περιλαμβάνει στους γενεαλογικούς πίνακές του, στη μετάφραση του Τάκιτου. Συνολικά τίποτε δεν είναι σίγουρο για μετά το τέλος του Ίουλλου.

## Οικογένεια
Παντρεύτηκε πρώτα τον Μάρκο Βιψάνιο Αγρίππα ύπατο, στρατηγό, αρχιτέκτονα και είχε τέκνα:
* Βιψανία Μαρκέλλα Αγριππίνα γενν. 27 π.Χ. ή μετά, παντρεύτηκε πρώτα τον Κόιντο Ατέριο ρήτορα και μετά τον Πόπλιο Κουινκτίλιο Βάρο στρατηγό, που νικήθηκε μαζί με τρεις λεγεώνες του το 9 μ.Χ. από τους Γερμανούς.

Το 21 π.Χ. διαζεύχθηκαν και η Κλαυδία Μαρκέλλα η Πρεσβύτερη έκανε δεύτερο γάμο με τον μεγιστάνα και ποιητή Ίουλλο Αντώνιο, γιο του Μάρκου Αντωνίου από τη Φουλβία, και είχε τέκνο:
* Λεύκιος Αντώνιος 20 π.Χ. - 25 μ.Χ.

## Παραπομπές


Κατηγορία:Ρωμαίοι πολιτικοί